
R A P O R T

asupra
Proiectului de Lege pentru ratificarea Tratatului între România şi Regatul Haşemit al Iordaniei privind extrădarea, semnat la Amman la 4 aprilie 2021
În conformitate cu dispozițiile art. 95 și art. 117 din Regulamentul Camerei Deputaţilor, republicat, Comisia juridică, de disciplină și imunități a fost sesizată, spre dezbatere în fond, în procedură de urgență, cu Proiectul de Lege pentru ratificarea Tratatului între România şi Regatul Haşemit al Iordaniei privind extrădarea, semnat la Amman la 4 aprilie 2021, trimis cu adresa nr. PLx 268/2021.

Proiectul de lege are ca obiect de reglementare ratificarea Tratatului între România şi Regatul Haşemit al Iordaniei privind extrădarea, semnat la Amman la 4 aprilie 2021. De la momentul intrării în vigoare, tratatul vizează asigurarea extrădării reciproce a oricărei persoane aflate pe teritoriul uneia dintre părţi şi care este învinuită sau judecată pentru o infracţiune sau este urmărită în vederea executării unei pedepse privative de libertate aplicate de autorităţile judiciare ale părţilor. Tratatul reglementează: obligaţia de extrădare, autorităţile centrale, infracţiunile care dau loc la extrădare, motivele obligatorii şi cele facultative de refuz, extrădarea propriilor cetăţeni şi pedeapsa capitală, cererea de extrădare, documentele necesare şi informaţiile suplimentare, limbile utilizate şi certificarea documentelor, regula specialităţii, arestarea provizorie şi predarea bunurilor cuprinse în cererea de extrădare, tranzitul şi cheltuielile ocazionate de procedura de extrădare, relaţia cu alte state, soluţionarea diferendelor, aplicare în timp şi dispoziţii finale. 

În conformitate cu dispozițiile art. 62 din Regulamentul Camerei Deputaţilor, republicat, Comisia juridică, de disciplină și imunități a examinat proiectul de lege în şedinţa desfășurată în sistem hibrid (fizic/online), în data de 23 septembrie 2021. 
Pentru întocmirea raportului, comisia a avut în vedere:
· Decretul Președintelui României pentru supunerea spre ratificare Parlamentului a Tratatului între România şi Regatul Haşemit al Iordaniei privind extrădarea, semnat la Amman la 4 aprilie 2021
· Avizul favorabil cu observații și propuneri al Consiliului Legislativ                             (nr. 309/2021);

· Avizele favorabile ale Comisiei pentru politică externă și Comisiei pentru drepturile omului, culte și problemele minorităților naționale. 
La lucrările comisiei, deputații au fost prezenți conform listei de prezență.
În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, să supună plenului Camerei Deputaților adoptarea Proiectului de Lege pentru ratificarea Tratatului între România şi Regatul Haşemit al Iordaniei privind extrădarea, semnat la Amman la 4 aprilie 2021, în forma transmisă de Guvern.

Conform dispozițiilor art. 75 din Constituţia României, republicată, şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este primă Cameră sesizată.


În raport cu obiectul şi conţinutul său, proiectul de lege face parte din categoria legilor ordinare. 

                  PREŞEDINTE,                                                                                     SECRETAR,                                                                                                                                    

Mihai Alexandru Badea 
                                                           Ladányi László Zsolt
Consilier parlamentar,
              Alina Grigorescu

LEGE

pentru modificarea si completarea legii 101 din 2006 privind serviciul de

salubrizare a localităţilor

Art unic - Legea nr. 101 din 2006 pentru privind serviciul de salubrizare a localităţilor, publicată în Monitorul Oficial al României, Partea I nr.393 din 8 mai 2006, cu modificările şi completările ulterioare, se modifică după cum urmează:

1.Alineatul 1 al articolului 5 se modifica si va avea următorul cuprins:

Art.5

(1) Autorităţile deliberative ale unităţilor administrativ-teritoriale/sectoarelor municipiului Bucureşti elaborează şi aprobă strategiile locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economicosocială a unităţilor administrativ-teritoriale.

2. Alineatul 1 al articolului 6 se modifica si va avea următorul cuprins:

Art. 6.

(1) Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:

3.
Alineatele 2 si al articolului 11 se modifica si vor avea următorul cuprins:

Art.ll.

(2) Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiilor de dezvoltare intercomunitară, după caz, în conformitate cu strategiile şi programele de salubrizare adoptate la nivelul fiecărei localităţi/sectoarelor municipiului Bucureşti, precum şi în conformitate cu prevederile Legii nr. 51/2006, cu modificările şi completările ulterioare.

(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.

4.
Alineatul 2 al articolului 12 se modifica si va avea următorul cuprins:

Art. 12.

(1) Raporturile juridice dintre autorităţile deliberative ale unităţilor administrativ-

teritoriale/sectoarelor municipiului Bucureşti sau dintre asociaţiile de dezvoltare

intercomunitară şi operatorii serviciului de salubrizare, după caz, sunt reglementate

prin:

a) hotărârea de dare în administrare a serviciului de salubrizare, în cazul gestiunii directe;

b) contractul de delegare a gestiunii, în cazul gestiunii delegate.

5. Alineatul 3 al articolului 13 se modifica si va avea următorul cuprins:

Art. 13.

(3) Procedura de atribuire, tipul şi regimul juridic al contractelor de delegare a gestiunii serviciului de salubrizare a localităţilor (de exemplu: contract de concesiune, contract de prestări servicii etc) sunt cele stabilite de autorităţile deliberative ale unităţilor administrativ-teritoriale/sectoarelor municipiului Bucureşti, conform prevederilor Legii nr. 51/2006, cu modificările şi completările ulterioare, şi ale Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.

6.
Litera e) din alineatul 2 al articolului 19 se modifica si va avea următorul
cuprins:

Art. 19.

(2) lit.e) exclusivitatea prestării serviciului de salubrizare pe raza unităţilor administrativ-teritoriale/sectoarelor municipiului Bucureşti, acordată fie în baza hotărârii de dare în administrare, fie în baza hotărârii de atribuire şi a contractului de delegare a gestiunii.

7.
Alineatul 2 al articolului 24 se modifica si va avea următorul cuprins:

Art.24.

(2) Dreptul utilizatorilor de a beneficia de serviciul de salubrizare se stabileşte prin regulamentul serviciului, aprobat prin hotărâre a autorităţilor deliberative ale unităţilor administrativ-teritoriale/sectoarelor municipiului Bucureşti sau, după caz, a asociaţiilor de dezvoltare intercomunitară, pe baza regulamentului-cadru al serviciului de salubrizare, elaborat de A.N.R.S.C. şi aprobat prin ordin al preşedintelui acesteia.

8. Alineatul 3 al articolului 30 se modifica si va avea următorul cuprins:

Art.30.

(3)   Autorităţile   deliberative   ale    unităţilor   administrativ-teritoriale/sectoarelor

municipiului Bucureşti pot stabili, potrivit prevederilor Ordonanţei Guvernului nr.

2/2001 privind regimul juridic al contravenţiilor, aprobată cu modificări şi completări

prin Legea nr. 180/2002, cu modificările şi completările ulterioare, şi alte fapte decât

cele prevăzute la alin. (1) şi (2) care constituie contravenţii în domeniul serviciilor de

salubrizare.


